Klinci s Ribnjaka

**Klinci s Ribnjaka** (Zagreb, 1985.), hrvatski je najpoznatiji, najcjenjeniji i najnagrađivaniji dječji zbor. Objavili su preko 20 diskografskih izdanja (CD-a, DVD-a, video kaseta). Sudjeluju na svim većim festivalima diljem Hrvatske i u inozemstvu gdje redovito osvajaju prve nagrade. Također su ostvarili brojne glazbene suradnje sa istaknutim glazbenicima poput Olivera Dragojevića, Nine Badrić, Vanne, Alena Bjelinskog, Matije Dedića, Davora Gobaca, Jacquesa Houdeka, Ivane Kindl, Cubisma, Soulfingersa i mnogi drugi.

Klinci s Ribnjaka 15 puta su bili nominirani za prestižnu diskografsku nagradu Porin, a u kategoriji za najbolji dječji album, osvojili su njih devet.

## Povijest dječjeg zbora
Klinci s Ribnjaka osnovani su 1985. godine u Zagrebu. Dječji zbor kroz kojeg je prošlo mnogo generacija iz Zagreba i okolice, vodi profesorica i dirigentica Nensi Atanasov. Svoj prvi materijal na LP-u objavljuju 1990. godine pod nazivom *Cimbuli ranjguli*. Skladba "Neobična priča" 1992. godine nagrađena je Zlatnom notom na Zagrebfestu. Po toj skladbi daju ime svom drugom albumu koji 1993. godine izlazi na CD-u. Album *Neobična priča* prvi je hrvatski dječji CD koji osvaja Porina u kategoriji najboljeg dječjeg albuma. Promociju održavaju u zagrebačkoj diskoteci The Best.

Nakon toga slijedi niz vrlo uspješnih albuma *Najljepše želje*, mini CD *Klinci s Ribnjaka*, *Blues za bočicu i dudu*, *Božić je*, *Poštujte naše znakove* na kojemu se nalazi velika uspješnica "Čudna šuma", *Šalata uživo*, Nema više čarobnjaka kao što je bio Disney, te mini CD-i *Moja domovina* i *Sretan Božić*.

Osim što su surađivali s brojnim hrvatskim istaknutim glazbenicima, također su ostvarili suradnju sa poznatim skladateljima, aranžerima, tekstopiscima i dirigentima poput Siniše Leopolda, Alana Bjelinskog, Zdravka Šljivca, Verana Ostojića, Zrinka Tutića i Rajka Dujmića.

Održavaju veliki broj samostalnih koncerata po Zagrebu (KD Lisinski, Dom sportova, dvorana KK Cibona, HNK Zagreb, ŠRC Šalata, Dom HV), ali također i izvan Zagreba (Šibenik, Rijeka, Varaždin, Split, Poreč, Koprivnica, Mostar, Austrija), gdje nastupaju pred brojnim obožavateljima. Nekoliko godina nastupaju u projektu „Brodom po Jadranu“ i tom prilikom održavaju brojne koncerte. Također sudjeluju mnogim humanitarnim akcijama tijekom Domovinskog rata do danas. (za pomoć djeci prognanika, bolnicama, djeci stradalih od Tsunamija i mnogim drugim akcijama).

2005. godine povodom svog 20 rođendana objavljuju CD *Klinci s Ribnjaka: Pjesmom sve mogu ja 2 (Klinci s Ribnjaka i prijatelji)*, na kojemu se nalaze prepjevi poznatih uspješnica od Eltona Johna, Michaela Jacksona, Lionela Richiea, sastava ABBA i Boney M, Bee Geesa, plesnih Lambade i Macarene te hitova iz glazbenog filma *Briljantin*.

Tijekom 2006. i 2007. godine održavaju brojne uživo koncerte u Splitu, Varaždinu, Zadru, Rijeci i Zagrebu s orkestrom maestra Alana Bjelinskog.

## Diskografija
* 1990. *Cimbuli Rajnguli*
* 1993. *Neobična priča*
* 1994. *Najljepše želje*
* 1995. 
*# *Klinci s Ribnjaka* (mini CD)
*# *Blues za bočicu i dudu* (MC/CD)
*# *Božić je* (MC/CD)
*# *Poštujte naše znakove* (MC)
* 1996.
*# *Naša Domovina* (mini CD)
*# *Cimbuli Rajnguli* (MC/CD)
* 1997. 
*# *Šalata - Koncert uživo* (Video kaseta)
*# *Sretan Božić* (mini CD)
* 1998. *Poštujte naše znakove*
* 1999. 
*# *Nema više čarobnjaka kao što je bio Disney* (CD)
*# *..........a Porina dobiva...* (CD)
*# *Stiže novo tisućljeće* (CD)
* 2000. *15. u Lisinskom* (CD)
* 2001. *Božić dolazi* (CD)
* 2002. 
*# *Klinci s Ribnjaka i prijatelji* (CD)
*# *Susret mašte i stvarnosti* (CD)
* 2003. *Punoljetni, a mali* (CD, DVD)
* 2004. *Što je sreća* (CD)
* 2005. *Pjesmom sve mogu ja* (CD)

## Reference

## Vanjske veze
* Službene stranice dječjeg zbora Klinci s Ribnjaka 
* Crorec - Klinci s Ribnjaka